An dakatar da ‘yan majalisar da suka yi yunkurin tsige gwamnan Benuwe - ISYAKU.COM An dakatar da ‘yan majalisar da suka yi yunkurin tsige gwamnan Benuwe - ISYAKU.COM
Home > LABARI > An dakatar da ‘yan majalisar da suka yi yunkurin tsige gwamnan Benuwe
An dakatar da ‘yan majalisar da suka yi yunkurin tsige gwamnan Benuwe
Majalisar dokokin jihar Benue ta dakatar da 'yan majalisunta takwas bisa yunkurin tsige gwamnan jihar Samuel Ortom.
Jaridar Vanguard ta rawaito cewa ‘yan majalisun wadanda ‘yan jam'iyyar APC ne sun shiga zauren majalisar ne domin kawo batun tsige gwamnan, a sanadin hakan ya janyo musu hukuncin dakatarwa har na tsawon watanni shida.
'Yan majalisun da ake zargi da aikata wannan laifi sun hada da; Adanyi Benjamin, Terhemba Chabo, Benjamin Nungwa, Bem Mngutyo, Adams Okloho, James Okefe da kuma Nick Eworo. ‘Yan majalisun sun samu jagorancin shugaban majalisar Terkimbi Ikyange, wanda tuni gwamnatin jihar ta dakatar da shi shima. Shi kuwa Gwamna Ortom, kamar yadda mai magana da yawunsa ya bayyana a cikin wani jawabi ya ce ‘yan majalisun basu da ikon tsige gwamnan saboda basu cika dokokin yin hakan ba. Ya kara da cewa ba su biyo hanyar da ta dace ba, ta yin amfani da kundin tsarin mulki ko kuma amfani da shari'a wajen aiwatar da kudurin nasu.
Item Reviewed: An dakatar da ‘yan majalisar da suka yi yunkurin tsige gwamnan Benuwe Rating: 5 Reviewed By: Isyaku Garba